מאיה קגנסקיה

מאיה קָגַנסקָיָה (ברוסית: Майя Каганская; 1939, קייב – 16 באפריל 2011, ירושלים) הייתה סופרת, מבקרת ספרות ואשת רוח רוסייה-ישראלית שכתבה ברוסית.

==ביוגרפיה==
קגנסקיה נולדה בעיר קייב שבאוקראינה הסובייטית (אז חלק מבברית המועצות). למדה באוניברסיטת קייב בלשנות וספרות.
לאחר סיום לימודיה עסקה בסיקור עיתונאי של ספרות ותיאטרון בעיתון הקומסומול.
בשנת 1967 נשלחה במשימה עיתונאית לסקר ולצטט אישים נגד ישראל, ועקב כך התפטרה והחליטה לעלות לישראל.
קגנסקיה החליטה כך למרות האהבה הגדולה שרחשה לתרבות הרוסית, כתוצאה מרצונה להשתייך לעם היהודי ובה בעת גם עקב האנטישמיות שפשתה בקרב המשכילים הרוסים, ובמיוחד בעקבות השפעתו של אלכסנדר סולז'ניצין. קגנסקיה הייתה מסורבת עלייה במשך שבע שנים, עד 1976, אז עלתה לישראל והתיישבה בירושלים. היא פרסמה מאמרי ביקרות ספרות בעיתונים כל העיר והארץ.

קגנסקיה כתבה כ-500 מסות ברוסית, שמתוכן כ-30 תורגמו לעברית, רובן בידי ידידה פטר קריקסונוב.
לפני מותה עסקה בכתיבת תולדות חייו היצירתיים של זאב ז'בוטינסקי ברוסית עבור מכון ז'בוטינסקי.

קגנסקיה נהגה להתבטא בבוטות ובזלזול כלפי התרבות הישראלית, וחשבה אותה לפרובינציאלית. בפרט היא נהגה להתבטא כנגד "האוריינטליזציה החזקה של ישראל" והשפעתם התרבותית והחברתית של המזרחים והערבים. היא הביעה את סלידתה ממקימי המדינה ומתנועות הפועלים וראתה בתנועה הקיבוצית תנועה פרו-סטליניסטית.
יש הטוענים כי קגנסקיה הייתה בעלת דעות קרובות לימין, ולכן "מודרת" מן השיח המרכזי בתקשורת ובתרבות הישראלית.

הייתה נשואה לסופר זאב בר סלע. בתה אילנה גומל כיהנה בעבר כראש המחלקה לספרות אנגלית באוניברסיטת תל אביב.

מאיה קגנסקיה נפטרה בירושלים ב-2011.

==ספרה בעברית==
* דמדומי אלים (Сумерки богов) מאיה קגנסקיה; עברית: פטר קריקסונוב, תל אביב: ספרי עליית הגג, 2005 – מסות על סופרים רוסים נבחרים, כמו דוסטויבסקי, בולגקוב, סולז'ניצין, צווטאייבה, נבוקוב ועוד.

==לקריאה נוספת==
* 
* יעקב אגמון, שאלות אישיות - מבחר ראיונות - ריאיון עם מאיה קגנסקיה בתאריך 8/8/1991, משרד הביטחון – ההוצאה לאור, 1994, עמ' 304 - 314
* 

==קישורים חיצוניים==
* 
* 
* 
* [https://web.archive.org/web/20110812115537/http://www.jabotinsky.org/hebsite/modules/newsItem.asp?sid=15&pid=7&newsID=187 מאיה קגנסקיה ז"ל – הספר שלא הושלם], הספד באתר מכון ז'בוטינסקי, 27 באפריל 2011
* [http://englishstudiestau.blogspot.com/2011/04/maya-kaganskaya.html הספד של בתה], אילנה גומל, בבלוג של המחלקה לספרות אנגלית באוניברסיטת תל אביב 
* 
* אריק גלסנר, [http://arikglasner.wordpress.com/2008/04/17/בעיקר-על-מאיה-קגנסקאיה/ בעיקר על מאיה קגנסקאיה], מקור ראשון, 17 באפריל 2008

מפרי עטה
* [https://web.archive.org/web/20151217140028/http://eretzacheret.org.il/לא-ישראל-היא-שקלטה-אותי/ לא ישראל היא "שקלטה" אותי], ארץ אחרת, גיליון 19, 31 בדצמבר 2003 – מאמר על עלייתה לארץ
* 
* 
* על הספר "מוסקבה המאושרת" מאת אנדריי פלטונוב, שתורגם מרוסית על ידי פטר קריקסונוב
* [http://www.acpr.org.il/nativ/articles/1994_5_mayak.pdf לבימוי טרגדיות של שייקפיר והערות נוספות], נתיב, גיליון 40, ספטמבר 1994
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:יהודיות רוסיות
קטגוריה:יהודיות סובייטיות
קטגוריה:מסאיות ישראליות
קטגוריה:אסירי ציון בברית המועצות
קטגוריה:בוגרות אוניברסיטת קייב
קטגוריה:עולות בשנות ה-1970
קטגוריה:עולים בשנות ה-1970
קטגוריה:סופרות רוסיות
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2011
קטגוריה:ישראלים שנפטרו ב-2011